== Eksempel 1: Tyngdefeltet ==
Tyngdefeltet, som vi kender det på jorden – en konsekvens af [[Isaac Newton|Newton]]s [[Gravitationsloven|gravitationslov]] – er et konservativt felt, fordi den kraft, som feltet angriber partikler/legeme med, er en konservativ kraft. En partikel, der foretager et [[frit fald]] mister potentiel energi (idet den mister højde) i løbet af faldet, men som konsekvens af den acceleration, som tyngdekraften forårsager ifølge [[Newtons anden lov]], øges den kinetiske energi – og dermed er den mekaniske energi (summen af potentiel og kinetisk energi) konstant under hele faldet. Det må antages, at der ikke er nogen gnidningskraft med luften, eftersom gnidningskraften ikke er en konservativ kraft. Ved tilstedeværelse af en sådan kraft kan feltet ikke længere kaldes konservativt.
Fysik